b'\n_START_ARTICLE_\nTerier\n_START_PARAGRAPH_\nTerierji so psi, ki so jih prvotno uporabljali predvsem za lov pa tudi pasje boje. Terierji so bili sposobni loviti in ubiti tudi precej ve\xc4\x8dje \xc5\xbeivali od njih samih. Ve\xc4\x8dina teh psov je nizke rasti, saj so morali biti dovolj majhni, da so se lahko zrinili v rov in dovolj mo\xc4\x8dni in neustra\xc5\xa1ni, da so lovljeno \xc5\xbeival ubili. Zato so terierji \xc5\xa1e do dandanes ohranili mo\xc4\x8d, vztrajnost in veselje po lovljenju._NEWLINE_Za terierje velja da znajo biti napadalni do ostalih \xc5\xbeivali (ma\xc4\x8dk, psov), kar pa so s skrbno vzrejo vsake pasme posebej \xc5\xbee do dobra omilili._NEWLINE_Ti psi imajo tudi veliko energije in zanje lahko re\xc4\x8demo, da so najbolj \xc5\xbeivahni med ostalimi pasmami psov._NEWLINE_Za terierje je tudi zna\xc4\x8dilno, da so vse do danes ohranili veliko odpornost proti boleznim.\n_START_SECTION_\nEtimologija\n_START_PARAGRAPH_\nBeseda terier izvira iz latinske besede\xc2\xa0\xc2\xbbterra\xc2\xab, ki pomeni zemlja.'